เงินบาทพรุ่งนี้ผันผวน
 เงินบาทช่วงเย็นนี้อยู่ที่ระดับ 33.80/84 บาท/ดอลลาร์ แข็งค่าเล็กน้อยจากช่วงเช้าที่เปิดตลาดที่ระดับ 33.85/86 บาท/ดอลลาร์
29 มิ.ย. 2558

นักบริหารเงิน เปิดเผยถึงค่าเงินบาทช่วงเย็น (29 มิ.ย.) ที่ระดับ 33.80/84 บาท/ดอลลาร์ แข็งค่าเล็กน้อยจากช่วงเช้าที่เปิดตลาดที่ระดับ 33.85/86 บาท/ดอลลาร์
“เงินบาทช่วงเย็นกลับมาแข็งค่าขึ้นเล็กน้อย เนื่องจากสกุลยูโรเริ่ม swing เหตุเพราะการเจรจาระหว่างกรีซกับเจ้าหนี้ไม่ประสบผลสำเร็จ จึงทำให้ยูโรอ่อนค่าลง และจากนั้นมีการเข้ามาซื้อเงินยูโรในช่วงบ่าย เงินบาทจึงกลับมาแข็งค่าขึ้น” นักบริหารเงินกล่าว
ขณะที่พรุ่งนี้มีโอกาสผันผวนไปได้ทั้ง 2 ทาง โดยคาดว่าเงินบาทจะเคลื่อนไหวในกรอบ 33.75-33.90 บาท/ดอลลาร์ ล่าสุด THAI BAHT SPOT RATE FIXING อยู่ที่ระดับ 33.8300 บาท/ดอลลาร์
 
ที่มา: สำนักข่าวอินโฟเควสท์